Hiina südames asuv Leshan on  koduks maailma suurimale kivist tahutud Buddha kujule. Hiiglaslik 1200aastane skulptuur kujutab Maitreyat ehk tuleviku Buddhat. Ta seisab kolme jõe ristumiskohas ja legendi kohaselt ehitati see hiiglaslik Buddha kaitsma paate, mis kiirevoolulistel jõgedel sageli oma õnnetu lõpu leidsid. Kuju on välja tahutud Lingyui mäeküljest 8. sajandil, Tangi dünastia ajal. Selle valmimiseks kulus 90 aastat. Hetkel renoveeritakse Leshani Buddhat seni suurimas ulatuses. Sellest hoolimata seisab see 71meetrine inimese  valmistatud hiiglane silmitsi kahe ohuga. Ühelt poolt ohustab kuju ajahamba ja turistiparvede mõjul kulumine. Teisalt aga India ambitsioonikas projekt ehitada viimase tehnoloogia abil Buddhale veel suurem monument, mis püsiks väidetavalt 1000 aastat. Filmis uuritakse monumendi ajalugu ja olulisust ning jälgitakse selle säilitamise nimel tehtavaid pingutusi.